
JUDEŢUL VRANCEA
CONSILIUL LOCAL AL
MUNICIPIULUI FOCŞANI


HOTĂRÂRE

     Privind,  aprobarea organigramei, statului de functii şi numărului de personal   
                    pentru  Primăria Municipiului Focşani


             Consiliul Local al Municipiului Focsani, judeţul Vrancea, întrunit în şedinţă ordinară,
           - văzând proiectul de hotărâre iniţiat de Primarul Municipiului Focşani,   raportul Directiei resurse umane si coordonare unitati subordonate inregistrat la nr. 16048/06.03.2017, prin care se propune aprobarea organigramei, statului de functii şi numarului de personal pentru Primaria Municipiului Focsani, avizul nr. 14196/2017 al Agenţiei Naţionale a Funcţionarilor Publici înregistrat la Primaria Municipiului Focsani la  nr. 20321/21.03.2017 şi avizul favorabil al Comisiei de buget şi administraţie publică;
- văzând Ordinul nr. 21/02.02.2017 privind numărul maxim de posturi ce pot fi încadrate în anul 2017, în cadrul unităţilor administrativ – teritoriale, cu excepţia celor din cadrul capitolelor bugetare “Învăţământ” şi “Asigurări şi asistenţă socială”, finanţate din bugetele locale, precum şi din capitolul bugetar “Sănătate”, indiferent de sursa de finanţare, emis de Instituţia Prefectului Judeţului Vrancea;
- în baza Legii - cadru  nr. 284/2010 privind salarizarea unitară a personalului plătit din fonduri publice, cu modificările şi completările ulterioare şi Ordonanţei de Urgenţă a Guvernului  nr. 99/2016 privind unele măsuri pentru salarizarea personalului plătit din fonduri publice, prorogarea unor termene, precum şi unele măsuri fiscal-bugetare, cu modificările şi completările ulterioare; 
        	- în temeiul art. 107 alin. (1), art. 107^1 alin. (1), art. 111 alin. (3) şi art. 112 din Legea  nr. 188/1999 privind Statutul funcţionarilor publici, republicată, cu modificările şi completările ulterioare;
          	- în conformitate cu prevederile art. 36 alin. (2) lit. „a” şi  alin.(3) lit.”b” şi în temeiul art. 45 alin. (1)  din Legea nr. 215/2001  privind  administraţia publica locala, republicată, cu modificarile si completarile ulterioare;

HOTĂRĂŞTE:

Art. 1. Aprobarea organigramei, statului de functii şi numărului de personal pentru Primăria Municipiului Focşani, conform anexelor nr.1 şi 2 care fac parte integrantă din prezenta hotărâre.

 Art.  2.  În termen de 30 de zile, funcţionarii publici şi personalul contractual vor fi numiţi în noile funcţii potrivit  prevederilor  legale în vigoare.

Art.  3.  Încetarea raporturilor de muncă determinate de reducerea numărului de posturi în noua structură organizatorică a Primăriei Municipiului Focşani se realizează în termenele şi cu procedura aplicabilă fiecărei categorii de personal în maximum 30 de zile de la data intrării în vigoare a prezentei hotărâri, prin dispoziţia Primarului Municipiului Focşani.

Art. 4. Personalul disponibilizat ca urmare a reorganizării beneficiază de măsurile de protecţie socială prevăzute de lege.

 	Art. 5. Abrogarea Hotărârii Consiliului Local al Municipiului Focşani nr. 127/2016, cu modificările şi completările ulterioare.

         Art.  6.  Prezenta hotărâre va fi comunicată de către Serviciul administraţie publică locală, agricultură, cadastru, compartimentelor, birourilor, serviciilor şi Primarului Municipiului Focşani, care va asigura executarea acesteia prin Serviciul administraţie publică locală, agricultură, cadastru, Direcţia resurse umane şi coordonare unităţi subordonate şi Direcţia economică.



  PREŞEDINTE DE SEDINŢĂ,
        Marius Eusebiu Iorga                                  
                                                                                     
                                                                                Contrasemnează,
                                                              SECRETARUL MUNICIPIULUI 
                                                                                   FOCŞANI
                                                                          Eduard Marian Corhană                                                                                                                               

